NRK P13

NRK P13 er en norsk digital radiokanal fra NRK. Kanalen hadde sin første sending 28. januar 2014 klokken 20. NRK P13 er en musikk-kanal som sender over DAB+, nettradio og digital-TV. Stig Holmer var kanalsjef for kanalen fra oppstarten og fram til høsten 2022 da kanalen var en del av Underholdningsavdelingen i NRK. Kanalen var de første seks årene en underholdningskanal, men fra høsten 2022 ble ble den en musikk-kanal. Musikksjef er Kristin Winsents.

Kanalens kanskje mest kjente program er Radioresepsjonen med Steinar Sagen, Tore Sagen og Bjarte Tjøstheim. Programmet gikk tidligere på NRK P3, men ble høsten 2014 overført til NRK P13. Andre programmer i kanalen var Tidenes Morgen. Kanalens programmer er blant annet Stjernepose med Totto Mjelde og Kjartan Ericsson, Selskapssjuk med Siri Knudsen, Transmission med Espen Omdahl og Felbergs loft med Thomas Felberg. Shaun Henrik Matheson har de daglige ettermiddagssendingene fra 15 til 17 i programmet Shaun. Kjente radiopersonligheter som har vært tilknyttet NRK P13 er Espen Thoresen, Kari Slaatsveen, Siri Kristiansen, Knut Folkestad, Mari Garås Monsson, Kirsti Falch Nilsen, Ken Wasenius-Nilsen, Guttorm Andreasen og Harald Are Lund.

Målgruppe 
Da kanalen ble lansert ble den presentert som: «radiokanalen for de som er for gamle for P3, men som ikke føler seg helt hjemme i P1- eller P2-universet heller».

Referanser

Eksterne lenker 
 

P13
Radiokanaler etablert i 2014
Norske radiokanaler